સુરત મહાનગરપાલિકા સંચાલિત તરણકુંડોમાં ખાસ કરીને વરાછા મીની બજાર અને મહારાણા પ્રતાપ સૌથી વધારે આવક થતી હતી. મહાનગરપાલિકાના તરણકુંડમાં મધ્યમ વર્ગના લોકો જ આવતા હોય છે. બીજું કે મહાનગરપાલિકા નવા પ્રોજેક્ટ કોઈ નફો કરવા માટે નથી બનાવતી બલ્કે સામાન્ય લોકોને આનંદ-પ્રમોદ અને શારીરિક સૌષ્ઠવ માટે સુવિધા મળે તે માટે બનાવી છે. એટલે ફી વધારો કરતા પહેલા આ હેતુને પણ ધ્યાનમાં લેવા જોઈએ. દુઃખની વાત એ છે તે આવી કોઈ બાબતને ધ્યાનમાં લીધા વગર તેમાં જંગી વધારો કરી દેવામાં આવ્યો છે. તેને કોઈ પણ સંજોગોમાં પાછો ખેંચવો જોઈએ.